وڵاتی زستان

وڵاتی زستان () فیلمێکی درامی کوردییە، لە دەرھێنانی ھیشام زەمان؛ ساڵی ٢٠٠٧ بڵاو بووەتەوە.

 چیرۆک 
ڕێناس پیاوێکی کوردی پەنابەرە لە نەرویژ کە لە خانوویەکی دوورکەوتوو لە باکووری ئەو وڵاتە دەژی. کەسوکاری لە کوردستان، کچێکی بەناوی فرمێسک بۆ نیشانە دەکەن و ھەر لەوێش شاییەکیان بۆ ساز دەکەن. تاوەکوو کاری نیشتەجێبوونی فرمێسک جوور دەبێت ئەو جووتە بە تەلەفۆن لەگەڵ یەکتر لە پەیوەندیدان و بە وێنەی یەکترەوە شەو ڕۆژ دەکەنەوە. بەڵام کاتێک یەکتر دەبینن و دوای ماوەیەک کە لەگەڵ یەک ژیان بەسەر دەبەن، بۆیان دەردەکەوێت کە لەگەڵ یەک ڕاست نەبوون و زۆریان درۆ بە یەکتر وتووە.

 ڕۆڵەکان 
 ڕەئووف سەراج: ڕێناس
 شلێر ڕەھنوما: فرمێسک
 کاوە گیلی:شێرکۆ
 عەلیبەگ سەلیمی:میرزا

 تێبینییەکان 
 ساڵی ٢٠٠٦ یەک و نیو ملیۆن کرۆن بەو فیلمە بەخشرا و وەکوو دەستپێکانەی فێستیڤاڵی نێونەتەوەیی فیلمی ترۆمسە دەستنیشان کرا.

 خەڵاتەکان 
 خەڵاتی ئاماندا بۆ باشترین ئەکتەری سەرەکیی پیاو: ڕەئووف سەراج، نەرویژ ساڵی ٢٠٠٧
 خەڵاتی گەورەی خۆزێ جووانی، فێستیڤاڵی نێونەتەوەیی فیلم لە فەڕانسە، ساڵی ٢٠٠٧

 سەرچاوەکان 



 بەستەرە دەرەکییەکان 
 وڵاتی زستان لە بنکەدراوەی ئینتەرنێتیی فیلمەکان

پۆل:فیلمە کوردییەکان
پۆل:فیلمەکان بە زمانی کوردی
پۆل:فیلمەکانی ٢٠٠٧